Read in English . L-Italja qed tirrevedi l pjan ta' kif jingħata l-vaċċin kontra l-COVID-19 filwaqt li qed thedded li lesta tieħu azzjoni legali kontra l-kumpanija Pfizer li mmanifatturat wieħed mill-vaċċini. Jirriżulta li l-Italja lesta tieħu dan il-pass minħabba dewmien biex jaslu d-dożi tal-vaċċin fil-pajjiż. Domenico Arcuri li hu l-Kummissarju speċjali dwar il-vaċċin, fl-Italja, qal li l-kumpanija mistennija tħabbar aktar tnaqqis fl-ammont ta' kemm tissuplixxi l-vaċċin lejn il-pajjżi. Pfizer bħalissa qed taffaċċja kritika ħarxa fl-Ewropa minħabba d-deċiżjoni biex temporanjament ikun hemm dewmien biex tibgħat id-dożi tal-vaċċin fil-pajjiżi Ewropej li minn naħa tagħhom qed jargumentaw li din id-deċiżjoni tista' tħarbat il-pjani tagħhom biex jagħtu l-vaċċin lill-poplu. Il-ġimgħa li għaddiet l-Italja ġiet infurmata li l-konsenja tal-vaċċin se tonqos b'29% u dan minbarra li t-tnaqqis mistenni jkompli jiżdied. Filmat: Il-pajjiżi tal-UE għandhom jilħqu l-miri tal-vaċċin flimkien ħalli jikrupraw f'daqqa – Fearne Illejla l-mexxejja tal-pajjiżi tal-UE se jiltaqgħu għal-laqgħa urġenti biex jindirizzaw l-isfidi varji tal-Coronavirus, fosthom il-varjanti aktar infettivi għat-theddida tal-għeluq tal-fruntieri u l-mod li bih qed jitqassam il-vaċċin madwar il-blokk Ewropew. Il-laqgħa li se ssir b'mod virtwali mistennija tibda fis-6 p.m. Il-mexxejja Ewropej f'laqgħa kruċjali dwar il-Covid-19 .td_uid_3_600a65b175213_rand.td-a-rec-img{text-align:left}.td_uid_3_600a65b175213_rand.td-a-rec-img img{margin:0 auto 0 0}